बिहार व अन्य राज्यों में भाजपा की जीत का जन्श उत्तराखंड में भी देखने को मिला है। हल्द्वानी भारतीय जनता पार्टी के कुमाऊ संभाग कार्यालय में उपचुनाव में भाजपा की जीत पर प्रदेश अध्यक्ष व कार्यकर्ताओं ने खुशी जाहिर की। इस दौरान भारतीय जनता पार्टी के प्रदेश अध्यक्ष बंशीधर भगत ठुमके लगाते भी नज़र आये।
उन्होंने कहा कि बिहार सहित अन्य राज्यों में हुए उपचुनाव में भारतीय जनता पार्टी के कार्यकर्ताओं की बदौलत शानदार जीत दर्ज की गई है और वह बिहार, दिल्ली, उत्तरप्रदेश और मध्य प्रदेश के भाजपा कार्यकर्ताओं को बधाई देते हैं। उन्होंने कहा कि आगामी पश्चिमी बंगाल चुनाव में भी भाजपा पूर्ण रूप से परचम लहरायेगी।